கேள்வி: வ. சு. செங்கல்வராய பிள்ளை - எழுதிய நூல்கள் குறித்து விரிவாக சொல்லுங்கள்.
பதில்: தணிகைமணி தாம் வாழ்ந்த காலத்தில் ஏறத்தாழ நாற்பது நூல்களைப் படைத்துள்ளார். இவை பெரும்பாலும் முருகனைப் பற்றியனவாகவும், தேவாரத்தைப் பற்றியனவாகவும் உள்ளன. தணிகைமணியின் படைப்புகளில் முன்னிற்பவை அவரின் முருகனைப் பற்றிய ஆக்கங்களாகும். *திருத்தணிகைப் பிள்ளைத்தமிழ், *தணிகைப் பதிகம், *தணிகைத் தசாங்கம், *வேல்ப்பாட்டு, *சேவல்பாட்டு, *கோழிக்கொடி, *தணிகைக் கலிவெண்பா, *திருத்தணிகேசர் எம்பாவை, *திருத்தணிகேசர் திருப்பள்ளியெழுச்சி, *மஞ்சைப் பாட்டு, *வள்ளி திருமணத் தத்துவம், *வள்ளி-கிழவர் வாக்குவாதம் முதலிய பல நூல்களைச் இயற்றியுள்ளார். இவை தவிர, முருகனைப் பற்றிய பாடல்கள் அனைத்தையும் தொகுத்து, "முருகவேள் பன்னிரு திருமுறை' என்ற தொகுப்பையும் தந்துள்ளார். இதனுள் திருப்புகழ் கந்தரலங்காரம், கந்தரநுபூதி, திருவகுப்பு, சேய்த்தொண்டர் புராணம் முதலியன உள்ளன. தணிகைமணி, திருப்புகழ் (அருணகிரிநாதர்)க்கு மிக எளிமையான உரையை எழுதிப் பதிப்பித்துள்ளார். 1951-ஆம் ஆண்டு முதல் இவரின் திருப்புகழ் உரை வெளிவரத் தொடங்கியது. இதை அவர், இதழ் போன்றே பகுதி பகுதியாக வெளியிட்டுள்ளார். அவரின் திருப்புகழ் பதிப்பு முயற்சியானது தமிழ்ப் பதிப்பு வரலாற்றில் முக்கியமான இடத்தைப் பெறுகிறது எனலாம்.